Šiaurės Vakarų geležinkeliai

Šiaurės Vakarų geležinkeliai () – buvęs Rusijos geležinkelių tinklas, veikęs XX a. pradžioje šiaurės vakarinėje šalies dalyje ir nutiestas 1862–1913 m. Priklausė Rusijos kelių susisiekimo ministerijai, valdyba veikė Sankt Peterburge.

Ėjo per Estijos, Gardino, Kauno, Kuršo, Lifliandijos, Lomžos, Peterburgo, Sedlcių, Suvalkų, Varšuvos, Vilniaus ir Vitebsko gubernijas. Pagrindiniai ruožai atidaryti etapiškai: 1862 m. Peterburgas–Varšuva ir Lentvaris–Virbalis, 1870 m. Ryga–Tosnas, 1889 m. Tapa–Valga ir Pskovas–Ryga, 1899 m. Varėna–Suvalkai–Gardinas, 1902 m. Pytalovas–Sita, 1905 m. Keila–Hapsalu. Jungė pagrindinius pramonės rajonus – Peterburgo ir Varšuvos, buvo daugiausia keleivių pervežantis Rusijos imperijos geležinkelių tinklas.

 Istorija 

Įkurti 1907 m. sausio 1 d. sujungus Peterburgo–Varšuvos, Baltijos ir Pskovo–Rygos geležinkelius ir siekė 2533 varstus.Северо-западные железные дороги. Booksite.ru (tikrinta 2025-11-19). Turėjo 800 garvežius, 14 538 prekinių ir 1713 keleivinių vagonų, dirbtuvės (depai) veikė Peterburge, Taline, Kaune, Vilniuje. 1913 m. pervežė 650,2 mln. pūdų krovinių ir 27 012 tūkst. keleivių.

I pasaulinio karo metais tinklas keitė savo priklausomybę, po karo dalis jo ruožų atiteko Estijai, Latvijai, Lenkijai, Lietuvai. Šiaurės Vakarų geležinkelių ruožai, likę TSRS teritorijoje, 1929 m. rugpjūčio 20 d. priskirti Spalio geležinkeliui. 1940–1953 m. priklausė Leningrado geležinkeliui.

 Ruožai 

Visi ruožai, atidaryti 1857–1916 m.:
 1857 m. Sankt Peterburgas–Gatčina–Luga (137 km);
 1857 m. Sankt Peterburgas–Peterhofas (29 km);
 1859 m. Luga–Pskovas (137 km);
 1859 m. Ligovas–Krasnoje Selo (14 km);
 1860 m. Pskovas–Daugpilis (258 km);
 1862 m. Vilnius–Virbalis (171 km);
 1862 m. Daugpilis–Varšuva (578 km);
 1864 m. Peterhofas–Oranienbaumas (11 km);
 1870 m. Paldiskis–Narva–Tosnas (420 km);
 1872 m. Krasnoje Selo–Gatčina (22 km);
 1876 m. Tapa–Tartu (113 km);
 1889 m. Ryga–Valga–Pskovas (310 km);
 1889 m. Valga–Tartu (83 km);
 1895 m. Varėna–Poteronys (38 km);
 1905 m. Keila–Hapsalu (80 km);
 1916 m. Veimarnas–Gdovas–Pskovas (213 km).

 Šaltiniai 

 Nuorodos 
 Сѣверо-Западныя желѣзныя дороги: Нормальное росписанiе хода поѣздовъ годичнаго коммерческаго движенiя по Балтiйской линiи съ 18 Апрѣля 1913 г. по 17 Апрѣля 1914 г. ()

Kategorija:Rusijos geležinkeliai
Kategorija:TSRS geležinkeliai